Kleber Mendonça Filho

Kleber Mendonça FILHO [ˈklɛbeʁ mẽˈdõsɐ ˈfiʎu] (Kleber de Mendonça Vasconcellos Filho, naskita 1968 en Recife) estas brazila kinoreĝisoro kaj scenaristo.

Kun kariero markita de nacia kaj internacia kritikista laŭdo, liaj filmoj ofte esploras la sociajn, urbajn kaj historiajn streĉojn de Brazilo, kun aparta fokuso sur lia hejmurbo, Recife.

Liaj filmoj Neighboring Sounds, Aquarius, kaj Ghost Portraits estis inkluditaj en la respektata listo de la plej bonaj de la jaro fare de la usona gazeto The New York Times. Lia tria plenlonga filmo, Bacurau, kun-reĝisorita de Juliano Dornelles, gajnis la Ĵurian Premion ĉe la Festivalo de Cannes en 2019. En 2025, Mendonça Filho gajnis la Premion por Plej Bona Reĝisoro ĉe la Festivalo de Cannes en 2025 pro sia filmo The Secret Agent, pro kiu la aktoro Wagner Moura ankaŭ ricevis la premion por Plej Bona Aktoro. 

La filmisto estis citita de la brita gazeto Financial Times, en publikaĵo de 2013, kiel unu el la "25 brazilanoj, kiuj meritas tutmondan atenton".  Mendonça Filho estas agnoskita pro sia aŭtora stilo, kiu miksas akran socian observadon kun ĝenraj elementoj, kaj pro sia kontribuo al la internacia projekcio de nuntempa brazila kino.

 Kariero 
Li studis ĵurnalismon ĉe la Universitato Federala de Pernambuko. Li laboris, interalie, kiel filmkritikisto kaj ankaŭ respondecis pri filmrilataj aferoj ĉe la Fundação Joaquim Nabuco. Komence de sia kariero, li faris muzikfilmetojn, dokumentariojn kaj mallongajn filmojn. Ĉi-lastaj estis lia enirejo al la mondo de kino, kaj li ricevis siajn unuajn premiojn pro ili. Liaj unuaj produktaĵoj estis Vinil verde (2004), Eletrodoméstica (2005) kaj Recife frio (2009). 

La unua plenlonga filmo de Kleber estis Crítico (2008). En 2012, li akiris internacian agnoskon pro Neighborly Sounds (O Som ao Redor), kiu gajnis, interalie, la FIPRESCI-premion ĉe la Internacia Filmfestivalo New Horizons en Vroclavo en 2012. 

 Filmaro 

 Plenlongaj 

 2008 : Crítico (dokumentario)
 2012 : O Som ao Redor
 2016 : Aquarius
 2019 : Bacurau (coréalisé avec Juliano Dornelles)
 2023 : Retratos fantasmas (dokumentario)
 2025 : O Agente Secreto

 Mallongaj 

 1997 : Enjaulado
 2002 : A Menina do Algodão
 2004 : Vinil Verde
 2005 : Eletrodoméstica
 2006 : Noite de Sexta, Manhã de Sábado
 2009 : Recife Frio

 Referencoj 

 Eksteraj ligiloj 



Kategorio:Brazilaj scenaristoj
Kategorio:Brazilaj reĝisoroj